# data[].attributes.headline
Refleksi Pembelajaran Minggu 1 & 2: Konsep Jenayah dalam Perundangan Islam dan Unsur-unsur Penting Jenayah

# data[].attributes.subject
Refleksi Pembelajaran Minggu 1 & 2: Konsep Jenayah dalam Perundangan Islam dan Unsur-unsur Penting Jenayah

# data[].attributes.body
Berdasarkan Al-Quran, Hadis dan Ijma’ Ulama’, kesalahan jenayah dan hukumannya terbahagi kepada 3 kategori iaitu kesalahan jenayah berasaskan hukuman hudud, qisas (atau diyat) dan takzir.

Kesalahan hudud ialah kesalahan yang ditetapkan hukumannya dalam al-Quran dan Hadis, manakala qisas dan diyat merupakan suatu hukuman timbal balas berkaitan nyaw dan dan tubuh badan manusia yang juga disebut dalam Al-Quran. Adapun kategori ke-3 iaitu kesalahan takzir ialah kesalahan- kesalahan lain selain daripada hudud dan qisas dan ditentukan oleh pemerintah.

Elemen- elemen  penting dalam jenayah terbahagi kepada dua iaitu rukun khas dan rukun am. Rukun khas ialah ciri-ciri khas yang menthabitkan suatu jenayah itu dan berbeza antara satu jenayah dengan jenayah yang lain. Rukun- rukun am pula terbahagi kepada tiga iaitu; rukun syare’I (kewujudan nas yang melarang berlakunya jenayah itu atau hukuman ke atas pelakunya), rukun madi (berlaku perbuatan yang realisasikan jenayah itu), dan rukun adabi (wujudnya tanggungjawab atas perbuatan jenayah itu).

# data[].attributes.body
Sebagai seorang pelajar semester 4 yang telah menghadapi 2 semester secara atas talian dan 1 semester secara hybrid (talian dan bersemuka), pengalaman pembelajaran secara hybrid bukanlah suatu yang asing buat diri saya. Sejujurnya, kaedah pembelajaran ini mempunyai baik dan buruknya yang dapat saya lihat pada diri saya sendiri dan rakan- rakan.

Antara kebaikan yang saya lihat ialah jadual waktu yang fleksibel. Kaedah pembelajan hybrid membolehkan saya hadir kelas secara fizikal mahupun secara atas talian pada mana- mana waktu saya inginkan. Selain itu, saya juga boleh menonton rakaman kelas berkali- kali pada bila- bila waktu yang saya inginkan untuk mengulang kaji.

Antara keburukan yang saya boleh sebutkan ialah fasiliti dewan kuliah Akademi Pengajian Islam yang pada pendapat saya agak kurang memuaskan. Pancaran slide tidak jelas sehingga saya dan rakan- rakan sering terpaksa memuat turun dan melihat slide pada telefon bimbit semasa pdp.

Dalam subjek ini penyampain kuliah amat jelas dengan slide yang amat membantu pemahaman. Tugasan yang diberikan juga relevan dengan pdp. Pelaksanaan tutorial juga pada pendapat peribadi saya merupakan suatu kaedah ulang kaji yang baik.

Kesimpulannya, saya bersyukur kerana pensyarah subjek ini, Dr Shahidra seorang yang cakna dengan kebajikan pelajarnya. Beliau sentiasa memastikan slide pdp yang diajar dimuatnaik ke laman Spectrum bahkan, beliau turut memuat naik rakaman suara beliau dalam slide untuk memudahkan kami mengulang kaji.

# data[].attributes.headline
Kajian Kes Ke-5: Bentuk- bentuk Perbuatan Jahat

# data[].attributes.subject
Kajian Kes Ke-5: Bentuk- bentuk Perbuatan Jahat

# data[].attributes.headline
Kajian Kes Minggu Ke-7: Pakatan Jahat dalam Jenayah

# data[].attributes.subject
Kajian Kes Minggu Ke-7: Pakatan Jahat dalam Jenayah

# data[].attributes.body
Nama: Muhammad Sadiq Najwa Bin Mohd Shaufi
Asal: Jerantut, Pahang
Jabatan: Syariah & Ekonomi (Tahun 2)
Latar Belakang Pendidikan:
(1) SK Jerantut Jaya (2007-2011)
(2) SMK Padang Saujana (2012)
(3) SMKA Tengku Ampuan Hajjah Afzan Pahang (2012-2016)
(4) Mahaad Tahfiz Negeri Pahang (2017-2020)
(5) Universiti Malaya (2020-Sekarang)
Motto:
Niat yang ikhlas,
Kerja sungguh- sungguh,
Belajar tiap hari.

# data[].attributes.headline
Kajian Kes Minggu Ke-12: Pengecualian daripada tanggungjawab Jenayah

# data[].attributes.subject
Kajian Kes Minggu Ke-12: Pengecualian daripada tanggungjawab Jenayah

# data[].attributes.headline
Refleksi Minggu 12: Pelaksanaan Tugasan Berkumpulan dan Refleksi

# data[].attributes.subject
Refleksi Minggu 12: Pelaksanaan Tugasan Berkumpulan dan Refleksi

# data[].attributes.body
Tugasan- tugasan yang diberikan adalah berdasarkan tajuk- tajuk yang telah diajar oleh itu, walaupun terdapat sedikit cabaran terutamanya dalam mencari artikel dan kes yang sesuai, ia masih dapat dilakukan. Tugasan berkumpulan antaranya kajian kes berkenaan bentuk- bentuk perbuatan jahat, pakatan dalam perbuatan jenayah dan pengecualian tanggungjawab jenayah dan pembentangan kelas tutorial berdasarkan soalan yang telah disediakan, adalah mencabar namun dapat disempurnakan oleh kumpulan saya.

Saya bersyukur kepada Allah kerana dikurniakan rakan sekumpulan yang komited dalam melaksankan tugas bersama. Walaupun masing- masing sibuk dengan pelbagsai tugas dan tanggungjawab lain, kami masih mampu berbincang, membahagikan tugas dan menyempurnakannya sesuai dengan garis panduan yang telah diberikan.

Dalam pelaksanaan refleksi pula, hal ini bukanlah perkara baharu bagi saya kerana pernah melakukannya dalam beberapa subjek lain sebelum ini. Pelaksanaan tugasan ini memberi peluang kepada saya dan rakan- rakan untuk bermuhasabah dan mengambil iktibar terhadap pencapaian kami sepanjang mengambil subjek ini, Hasilnya, kami dapat mengesan kelemaha kami serta memperbaikinya pada masa depan.

# data[].attributes.body
Rukun Madi li Al-Jarimah

1)     Berbuat suatu perkara yang dilarang oleh syar’a mahupun undang- undang, sama ada melalui perbuatan ataupun perkataan yang mana ia telah ditetapkan hukumannya.

2)     Termasuk juga perbuatan meninggalkan kewajipan yang diperintahkan oleh syara’ untuk dilakukannya seperti meninggalkan solat Jumaat bagi lelaki tanpa sebarang keuzuran yang dibenarkan oleh syara’.

3)     3 pandangan asas bagi rukun madi ialah; pandangan pada sebab yang sama, pandangan pada sebab secara langsung, dan pandangan sebab yang tepat.

4)     3 akibat melakukan percubaan jenayah; percubaan melakukan jenayah, percubaan salah laku dan percubaan menyinggung perasaan.

5)     Pada percubaan melakukan jenayah, si pelaku akan dihukum apabila  thabit jenayah yang diakukannya dengan sempurna. Pada percubaan salah laku, si pelaku akan dihukum menurut hukuman yang telah ditetapkan. Pada percubaan menyinggung perasaan, si pelaku tidak dihukum.

# data[].attributes.body
Berdasarkan ujian ‘Learning Style Test’, saya memperoleh keputusan bahawa saya seorang yang belajar dengan kaedah visual. Saya sudah dapat mengagak bahawa akan mendapat keputusan ini kerana sebelum ini lagi saya gemar membaca bahan grafik berbanding bahan yang hanya semata- mata tulisan atau mendengar syarahan Panjang bantuan bahan visual. Melihat suatu perkara daripada sudut visual bukan sahaja menarik minat saya terhadap perkara tersebut, malah memudahkan pemahaman saya terhadap hal- hal berkaitan perkara itu juga. Selain itu juga, saya mendapati hobi saya berubah- ubah dari masa ke masa dan sejak PKP 1, hobi saya yang terkini ialah menonton siri drama antarabangsa antaranya Soz (Turkey), Mr Sunshine (Korea Selatan), Chef (Iran) dan banyak lagi.

Bagi subjek ini, saya berterima kasih kepada Dr Shahidra kerana menyediakan nota berbentuk powerpoint yang amat membantu saya dan rakan- rakan untuk mengulangkaji. Selain catatan semasa kuliah dalam kelas, nota- nota ringkas juga saya cuba untuk sempurnsksn semasa ulang kaji kendiri saya dengan menggunakan komputer riba saya.

# data[].attributes.headline
Minggu 9: Niat jahat dan kepentingannya/ kesan jahil/silap dan lupa terhadap tanggungjawab jenayah

# data[].attributes.subject
Minggu 9: Niat jahat dan kepentingannya/ kesan jahil/silap dan lupa terhadap tanggungjawab jenayah

# data[].attributes.body
Tanggungjawab ke atas jenayah ialah penanggunan individu akan kesan perbuatan terlarang yang dilakukannya secara sukarela dan sedar akan makna dan akibatnya.

Asas- asas pertanggungjawaban ialah:

1)     Perbuatan yang dilarang

2)     Aqil dan Baligh

3)     Berkemampuan dan atas pilihannya

Niat terbahagi kepada 4:

1)     Niat yang umum; di mana si pelaku sengaja melakukan jenayah sedang dia tahu akan pengharamannya

2)     Niat yang khusus; di mana si pelaku melakukan jenayah itu untuk mendapatkan suatu habuan tertentu

3)     Niat yang tertentu; di mana si pelaku mempunyai sasaran yang tertentu seperti individu atau kelompok tertentu

4)     Niat yang tidak tertentu; di mana si pelaku melakukan jenayah secara rambang

Niat merupakan suatu elemen utama dalam proses menjatuhkan hukuman. Niat mampu menentukan keabsahan liabiliti jenayah sama ada si pelaku melakukan jenayah itu dalam keadaan sengaja atau tidak.

Kesan jahil, silap dan lupa terhadap tanggungjawab jenayah;

2 jenis jahil; (1) Jahil akan pengharaman, alasan ini tidak akan diterima dan dia masih dikira bertanggungjawab atas jenayah yang dilakukan (2) Tersilap, alasan ini diterima jika hukuman berbentuk hudud dan takzir, manakala pada hukuman berbentuk qisas atau diyat tanggungjawab tetap ditanggung oleh si pelaku.

Pada masalah lupa, terdapat dua jenis pandangan; (1) Tidak berdosa dan tidak dikenakan hukuman (2) Tidak dianggsp suatu keuzuran melaikan pada hal hak- hak Allah (hudud). Dalam ibadah, orang yang meninggalkan kewajipan kerana terlupa tidaklah berdosa, namun apabila dia teringat kembali wajiblah dia mengqada’kan kewajipan yang telah ditinggalkan. Dalam undang- undang sivil pula, lupa tidak dikecualikan pada hal berkaitan hak individu/ manusia seperti harta, wang dan nyawa.

# data[].attributes.headline
Pengalaman Penilaian Kendiri Minggu 14 dan Refleksi &  Pengalaman keseluruhan mengikuti kursus ini. 

# data[].attributes.subject
Pengalaman Penilaian Kendiri Minggu 14 dan Refleksi &  Pengalaman keseluruhan mengikuti kursus ini. 

# data[].attributes.body
Penilai Kendiri Minggu 14 memberikan pengalaman baharu kepada saya dan rakan- rakan untuk menilai hasil kerja antara kami. Hal ini membolehkan kami untuk bermuhasabah serta mengambil iktibar dan pelajaran bagi membetulkan kekurangrang yang kami ada. Selain itu, pengalaman ini juga membuka minda kami untuk menyerap pelbagai kaedah penghuraian maklumat dan pelaksanaan tugas pada perkara yang sama dengan cara dan kreativiti masing- masing. Hal ini dapat dilihat kerana arahan yang diberikan oleh pensyarah adalah sama kepada semua, namun kreativiti masing- masing dalam mengolah tugasan menjadikan kepelbagaian bentuk hasil kerja dapat ditonjolkan.

Secara keseluruhannya, pengalaman sepanjang mengambil subjek ini adalah amat baik. Walaupun saya pernah mengambil subjek ini semasa di peringkat diploma, banyak input baharu yang saya peroleh daripada pdp dan tugasan yang diberikan Dr Shahidra.

Antara kelemahan yang saya rasa boleh diperbaiki ialah penaiktarafan dewan kuliah kerana pancaran slide di dewan tersebut tidak jelas pada kebanyakan pelajar. Selain itu, mesyuarat yang sering diadakan hari Rabu diharap dapat ditukar pada hari lain kerana kelompongan jadual pada hari tersebut menyebabkan kepadatan pada jadual hari- hari lain.

Kebaikan kursus ini amatlah banyak namun saya sebutkan secara ringkas apa yang pada hemat saya penting untuk disebut; (1) Pensyarah yang amat peka dengan murid. Dr Shahidra peka dengan masalah yang dihadapi murid antara beliau memuatnaik powerpoint dengan suaranya bagi memudahkan pelajarnya untuk mengulang kaji selepas kelas. (2) Kaedah penilaian yang unik dan menarik. Peluang pelajar untuk menilai pelajar lain amat membuka mata kami sendiri terhadap penambahbaikkan yang perlu kami buat.
(3) Arahan pelaksanaan tugas yang jelas memudahkan urusan para pelajar untuk melaksanakan tugas yang telah di berikan

# data[].attributes.headline
Refleksi Minggu 12: Jenis Pelajar dan Refleksi Diri

# data[].attributes.subject
Refleksi Minggu 12: Jenis Pelajar dan Refleksi Diri

# data[].attributes.body
Semua orang mempunyai kaedah belajar dan ulang kaji yang tersendiri mengikut kecenderungan masing- masing termasuk saya.

Bagi diri saya, saya merupakan seorang yang mudah mencari keselesaan dalam pelbagai situasi. Apa yang penting bagi saya ialah melaksanakan suatu perkerjaan dengan sasaran yang jelas. Sebagai contoh, saya suka menetapkan berapa bab untuk diulang kaji bagi suatu tempoh masa dan berusaha mencapai target pada situasi yang pelbagai antaranya saya pernah mengulang kaji sementara berehat selepas berjogging di Tasik Varsiti, semasa menunggu bas untuk ke kelas dan sewaktu waktu- waktu lapang.

Selain itu, saya suka membuat nota ringksa untuk menghafal isi penting. Nota ringkas tersebut sama ada saya tulis pada lembaran kertas atau dengan komputer riba saya. Tulisan nota saya selalunya sukar dibaca orang lain kerana terlalu unik dan terlalu berseni untuk dibaca oleh orang lain.

Disamping itu juga, mendengar Kembali rakaman kuliah dan rakaman suara yang dimuat naik oleh pensyarah juga merupakan aktiviti yang suka saya lakukan untuk mengulang kaji terutamanya pada bab yang say kurang faham.

Kelemahan yang saya rasa perlu diperbetulkan ialah membuat jadual dan mematuhi jadual kerana saya seorang yang tidak suka rutin yang yang sama sentiasa setiap hari. Selain itu, saya sepatutnya lebih mengoptimumkan penggunaan masa terutama waktu siang kerana saya sudah terbiasa tidur lewat dan kini mempunyai simptom insomnia dan anxiety akibat pengambilan kafein yang agak kurang terkawal. Saya juga sepatutnya menyiapkan tugasan lebih awal agar dapat menghasilkan hasil kerja yang lebih berkualiti dan mantap.